Trelis/gawiki huggingface dataset:
Éirí amach phobal na Túinéise. Is éard is Éirí amach na Túinéise (2010-2011), ar a dtugtar "an Réabhlóid seasmaine", ná sraith eachtraí ceannairceacha sa Túinéis ó mhí na Nollag 2010 agus sna blianta ina dhiaidh sin.
Bhí réimeas na Túinéise géar orthu súid a bhí ag éileamh roinnt an rachmais agus daonlathais.
Thosaigh na himeachtaí ar ar an 17 Nollaig 2010, nuair a chuir Mahamad Bouazizi é féin trí thine, mar agóid éadóchasach in aghaidh na drochíde agus an uiríslithe a d’fhulaing sé ó na húdaráis áitiúla.
Bhí an tUachtarán Ben Ali i gceannas ar an Túinéis ó 1987 ar aghaidh. Bhí an pobal faoi leatrom agus míshásta ar fad. Theith Ben Ali an tír sa bhliain 2011. 
Iarmhairtí.
Nuair a chur Mohamed Bouazizi, trí ghníomh deiridh féiníobartha, tús le hEarrach na nArabach ba ghníomh é sin a bheadh tionchar as cuimse aige, ní amháin ar an Túinéis ach ar an domhan Arabach níos leithne.
Ba é Éirí amach na Túinéise ar an 4 Eanáir 2011, an splanc a ghin ‘tEarrach’ mórthimpeall an domhain Arabaigh. Ar an agóid bheag neamh-mharthanach sa tsean-Seicslóváic in 1968 is dócha a bhí fo-eagarthóir sinsearach éigin i Londain ag smaoineamh, tráth éigin tamall de mhíonna tar éis tús na bparáidí is na léirsithe sa Túinéis agus san Éigipt, nuair a cheap sé an téarma “Arab Spring”.
Lucht dóiteáin. Is daoine iad an lucht dóiteáin a mhúchann tinte nó dóiteáin agus a thagann i dtarrtháil ar dhaoine atá i mbaol. Steallann siad uisce nó ábhar eile amhail cúr ar thinte chun iad a mhúchadh.
Caolas Bass. Caolas a scarann an Tasmáin agus mór-roinn na hAstráile is ea Caolas Bass (fuaimniú: /ˈbæs/). Is í Victoria an stát ar an taobh thuaidh den chaolas. 
Stair.
Tháinig an chéad Eorpach ar an Chaolas nuair a sheol George Bass agus Matthew Flinders tríd sa bhád "Norfolk" sna blianta 1798-99. Mhol Flinders don ghobharnóir John Hunter gur cheart dó ‘Basses Strait’ a thabhairt ar an chaolas. Aistríodh an t-ainm go ‘Bass Strait’ níos déanaí.
An Caolas.
Tá an caolas thart ar 240 km ar leithead ag an bpointe is caoile. Cuimsíonn sé a lán oileán, agus tá daoine ina gcónaí ar Oileáin King agus Flinders. Cailleadh mórán long sa chaolas le linn na naoú haoise déag, mar gheall ar an mhuir gharbh. Tógadh teach solais ar Oileán Dean sa bhliain 1848 san oirthear, ag Rinn Otway sa bhliain chéanna san iarthar, agus ar Oileán King sa bhliain 1861.
Oileáin.
Tá níos mó ná 50 oileán i gCaolas Bass, a chuimsíonn:
An t-Iarthar:
An t-Oirthear:
Abhainn Derwent. Abhainn san Tasmáine is ea Abhainn Derwent. Tá príomhchathair an stáit, Hobart, suite in inbhear na habhann.
Bhí an treibh bhundúchasach Mouheneener ina cónaí i ngleann Abhainn Derwent le 8,000 bliain anuas roimh thíocht na nEorpach. Tosaíonn an abhainn ag Loch St Clair agus sruthaíonn ó dheas 187 kms go dtí New Norfolk; leanann an t-inbhear 52 km eile go dtí an mhuir.
Bá Sullivan (Victoria). Bá atá suite 60 km ó dheas ó chathair Melbourne, an Astráil, agus 1 km soir ó bhaile Sorrento is ea Bá Sullivan. Bunaíodh an chéad lonnaíocht Eorpach sa stát anseo sa bhliain 1803, ach theip uirthi taobh istigh de sheacht mí.
Gleann Yarra. Ainm a thugtar ar an gceantar timpeall na hAbhann Yarra in Victoria, san Astráil is ea Gleann Yarra (‘Yarra Valley’ i mBéarla). Tá foinse na habhann thart ar 90 km thoir ó Chathair Melbourne, agus sruthaíonn sí anoir agus amach go dtí Bá Phort Phillip. Go hiondúil, tagraíonn an t-ainm ‘Yarra Valley’ do na ceantair uachtaracha timpeall na hAbhann Yarra, agus ní thagraíonn sí do na ceantair íochtaracha, a chuimsíonn an chathair agus na bruachbhailte. Is iad Yarra Glen, Healesville agus Warburton na bailte is mó sa ghleann.
Oileán King. Ceann d'oileáin na Tasmáine is ea Oileán King. Tá sé suite siar ó thuaidh ón Tasmáin, sa Chaolas Bass. Sa bhliain 2007, bhí 1,723 duine ina gcónaí ar an oileán.
Stair.
Tháinig Captaen Reed ar an oileán, ag seilg rónta sa bhád "Martha" sa bhliain 1799. Níor thaispeáin chéad léarscáil de Chríoch Van Diemen agus Caolas Bass (a rinne Matthew Flinders agus a cuireadh i gcló i Mí an Mheithimh 1800) an t-oileán seo.
An t-oileán sa lá atá inniu ann.
Is í Currie an baile is mó, atá suite ar an taobh thiar den oileán. Ba bhaile mianadóireachta í Grassy, san oirthear, áit a mbaintí sílít. Bíonn comórtas Peile Astrálaí ann ar an oileán. Níl ach trí fhoireann ann: Currie, Grassy, agus North.
Piaras Feiritéar. Duine uasal de bhunadh na Normannach ba ea Piaras Feiritéar nó Pierce Ferriter (1600-1653). Bhí sé ina fhile oilte agus ina thaoiseach ar a chine. Áirítear é ar dhuine de na filí Gaeilge is nótála de chuid an 17ú haois.
A bheatha.
Ba leis na Feiritéaraigh roinnt mhór d'iarthar Chorca Dhuibhne i gCiarraí tráth den saol, agus dá chomhartha sin tá Baile an Fheirtéaraigh fós ann. 
Is é an dáta is luaithe is féidir a lua le Piaras an bhliain 1633, mar tá sé féin agus Éamann, a athair, luaite i gcáipéis ón mbliain sin. Bhí Piaras geal le huaisle Gall agus Gael araon, agus nuair a thosaigh Cogadh 1641 thug Pádraigín Mac Muiris, Tiarna Chiarraí, arm buíne dó le go dtroidfeadh sé ar thaobh na nGall. B'ansa le Piaras an taobh eile, agus é ina chaptaen ar an arm a ghabh Caisleán Thrá Lí sa bhliain 1642, comhrac a d'fhág gonta é. 
Bhí Piaras in ann an fód a sheasamh i gCiarraí anuas go dtí an bhliain 1652, nuair a ghabh Gobharnóir Nelson Caisleán Rois láimh le Cill Airne. Rinne Piaras téarmaí síochána a phlé le Nelson, ach ag filleadh abhaile dó rugadh air agus sacadh i bpríosún é. 
Crochadh é ar Chnocán na gCaorach sa bhliain 1653.
A shaothar.
Is éard is mó a tharraing clú ar Phiaras a chuid dánta grástúla grá, baint acu le traidisiún fada Eorpach agus iad breactha i ndeibhí scaoilte:
Chum Piaras dán fada ar Mheig Russell, bean ghaoil leis an Ridire William Russell, fear ionaid Éilíse sa bhliain 1594. Is dócha gurb é sin an dán is fearr dár maireann dá chuid, agus tugann sé léargas ar an gcaidreamh a bhí aige ar uaisle Gall. 
B'fhile cairdeasa freisin é Piaras, mar is léir ón dán a chum sé do Risteard Husae, lia:
Deirtear gur chum sé filíocht i mBéarla freisin, ach tá sin caillte, ar nós cuid mhaith dá fhilíocht Ghaeilge. Is dócha go raibh "Duanaire Phiarais Feiritéir," lámhscríbhinn staire agus filíochta, ag imeacht san 18ú haois, ach níl a thuairisc sin le fáil anois.
Ararat (Victoria). Cathair bheag in iardheisceart Victoria san Astráil, timpeall 198 ciliméadar siar ó Melbourne, is ea Ararat (Djabwurrung: "Tallarambooroo"). Bhí 8,292 duine ina gcónaí ann in 2016. 
Stair.
Roimh theacht na nEorpach bhí na Djab wurrung ina gcónaí i gceantar Ararat. Tá a lán logainmneacha de chuid na Djabwurrung ar eolas sa cheantar fós: “Karangajaruk”, gleann ina mbíodh ór á thochailt, “Warrayatkin,” loch a dtugtar Green Hill Lake anois, “Butingitch,” áit ar bunaíodh an baile mór, “Gorambeep barak,” ainm Mount Ararat, “'Pandort,” poll mór uisce laisteas den chathair.
Ghabh an suirbhéir Thomas Mitchell tríd an gceantar in 1836 agus thosaigh lonnaitheoirí ag cur fúthu ann sna 1840idí, rud ba chúis leis na Bundúchasaigh a dhíshealbhú. In 1841 bhí an lonnaitheoir Horatio Wills ar a mbealach chun áite níos faide ó dheas, agus scríobh sé ina dhialann, "like the Ark we rested"; thug sé Mount Ararat ar chnoc a bhí i ngar dó dá réir. D’oscail oifig an phoist ar an 1 Feabhra 1856, cé go dtugtaí Cathcart air go dtí an 31 Lúnasa 1857.
In 1857 fuair mianadóirí Síneacha ór ag an “Canton Lead” agus iad ag dul go dtí na hórcheantair i lár Victoria. Bhí pobal mór Síneach in Ararat, agus tá baint ag an stair sin leis an Gum San Chinese Heritage Centre.
Ba ghearr go raibh bardas ann, agus corpraíodh Ararat mar bhuirgéis ar an 24 Meán Fómhair 1858.
Cuireadh gealtlanna ar bun in Ararat. Osclaíodh an Aradale Mental Hospital in 1865, agus osclaíodh J Ward, gealtlann do ghealta coiriúla, in 1887 sa seanphríosún, cé go bhfuil siad dúnta anois.
Úinéireacht thraidisiúnta.
Tá roinnt grúpaí Bundúchasacha a bhfuil úinéireacht thraidisiúnta acu ar an gceantar. Sa taobh thuaidh tá na Wotjobaluk, Jardwadjali (nó Jaadwa), Wergaia agus Jupagalk. Tá ionadaíocht á déanamh dóibh ag an Barengi Gadjin Land Council Aboriginal Corporation.
Sa taobh theas tá na Djab Wurrung people. Ionadaíonn Martang Pty Ltd iad.
Tá grúpa eile, na [Maar Thoir, ag dul i gcomhairle le rialtas Victoria chun aitheantas a fháil. The Eastern Maar people are represented by the Eastern Maar Aboriginal Corporation (EMAC).
Geilleagar.
Tá an geilleagar ag brath go mór ar tháirgeadh tosaigh amhail olann, mairteoil agus fíon. Tá roinnt feirmeacha gaoithe ann agus tá AF Gason Pty Ltd le fáil ann, ceann de na déantóirí innealra feirme agus téitheoirí adhmaid is mó san Astráil. 
Tá tábhacht le seirbhísí sláinte agus pobail sa chathair, agus tá príosún lastoir di. Ní í an turasóireacht an tionscal is mó, ach, mar sin féin, caitheann turasóirí $270 milliún ann gach bliain. 
Tíreolaíocht.
Tá Ararat suite idir sliabhraonta. Orthu sin tá Páirc Náisiúnta na Grampians (Gariwerd), Sliabh Langi Ghiran, Sliabh Cole, Sliabh Buangor, Páirc Réigiúnach Chnoic Ararat agus na Píréiní. 
Tá Abhainn na Reilige (Cemetery Creek) ag rith tríd an taobh thuaidh den chathair, agus tá Loch an Chnoic Ghlais (Green Hill Lake) thoir.
Oideachas.
Tá ceithre bunscoileanna in Ararat, agus roinnt naíscoileanna. Tá dhá príomhcholáiste ann: Coláiste Phobal Ararat agus Coláiste Marian (scoil Chaitliceach).
Spórt.
Imríonn cuid mhaith daoine Peil Astrálach sa bhaile, agus bunaíodh an cumann áitiúil (‘Ararat Football Club’) in 1871.
Benalla. Cathair in oirthuaisceart Victoria, san Astráil is ea Benalla (fuaimniú: /bəˈnælə/). Tá thart ar 9,000 duine ina gcónaí sa chathair.
Siopaí.
Tá cuid mhaith siopaí móra sa bhaile, Coles, Woolworths, Target Country, Aldi agus Mitre 10 Home &amp; Trade ar chinn acu.
Spórt.
Tá cumann Peil Astrálaí ag an mbaile, a ghlacann páirt i gcomórtas Sraith Peile an Ghleann Goulburn (‘Goulburn Valley Football League’).
Comhghuaillíocht na hEite Clé Aontaithe. Comhghuaillíocht toghcháin Éireannach atá comhdhéanta de pháirtithe polaitíochta agus de pholaiteoirí neamhspleácha den eite chlé is ea Comhghuaillíocht na hEite Clé Aontaithe (Béarla: "The United Left Alliance"), a bunaíodh chun dul san iomaíocht in olltoghchán 2011. Tá an grúpa comhdhéanta de 3 pháirtí pholaitíochta atá ann cheana féin: an Páirtí Sóisialach, Comhghuaillíocht an Phobail roimh Bhrabús agus Grúpa Gníomhaíochta na nOibrithe agus na nDaoine Dífhostaithe, chomh maith le hiar-chomhaltaí Pháirtí an Lucht Oibre.
Fógraíodh bunú an pháirtí ag tús Mhí na Samhna 2010 agus seoladh an páirtí go foirmiúil an 29 Mí na Samhna 2010 ag Óstán Gresham i mBaile Átha Cliath.
Bendigo. Cathair mhór i lár Victoria na hAstráile is ea Bendigo (fuaimniú: /ˈbɛndɨɡoʊ/). Tá sí suite 205 km ó thuaidh de phríomhchathair an stáit, Melbourne, agus bhí 89,990 duine ina gcónaí ann sa bhliain 2010. Tugtar "Bendigonians" ar mhuintir na cathrach.
Stair.
Bhí daoine Bundúchasacha Dja Dja Wurung ina gcónaí sa cheantar roimh theacht na nEorpach. Tháinig an taiscéalaí Thomas Mitchell ar an gceantar sa bhliain 1836, agus shroich an chéad ghrúpa lonnaitheoirí sa bhliain 1840, chun fheirmeacha caorach a bhunú. I rith an earraigh sa bhliain 1851, fuair beirt bhan ó Ravenwood’s Run (Margaret Kennedy agus Julia Farrell) ór ar bhruach Sruthán Bendigo. Chonaic iriseoir iad, duine a chuir teachtaireacht chuig Melbourne. Thosaigh fuadar sa cheantar dá bharr sin.
Horsham, Victoria. An chathair is mó sa réigiún Wimmera, Victoria, san Astráil is ea Horsham (fuaimniú: /ˈhɔrʃəm/, ach [ˈhoːʃəm] sa cheantar). Tá sí suite thart ar 300 km thiar thuaidh ón bpríomhchathair, Melbourne. Sa dhaonáireamh sa bhliain 2006, bhí 14,125 duine ina gcónaí ann.
Stair.
Rinneadh suirbhe ar an gceantar sa 1840í, agus d’osclaíodh Oifig an Phoist 1 Iúil, 1848. Ba iad James Monckton Darlot agus Charles Carter na chéad lonnaítheoirí. Tháinig an phríomh-iarnród ó Melbourne sa bhliain 1879, agus síneadh é go dtí Adelaide ina dhiaidh sin.
Moe. Cathair i nGleann LaTrobe agus i réigiún Gippsland san Astráil is ea Moe (fuaimniú: /ˈmoʊ.i/). Tá sí suite thart ar 135 km thoir ón phríomhchathair Melbourne, agus de réir an daonáirimh sa bhliain 2006, bhí 15,582 duine ina gcónaí sa chathair. Is chuid de Chomhairle Cathrach LaTrobe é ceantar Moe.
Tugadh ‘The Mowie’ ar Moe ar dtús, agus ‘Little Moi’ ina dhiaidh sin. Creidtear gur tháinig an t-ainm ó fhocal Kurnai, an teanga Bhundúchasach áitiúil, a chiallaíonn ‘seascann’ nó ‘corcach’.
Stair.
Fuarthas ór sa cheantar seo sa bhliain 1852, agus d'úsáidtí an lonnaíocht mar stad ar an mbealach go dtí na ceantracha óir in Walhalla. Osclaíodh Oifig an Phoist ar 17 Márta 1862. Cruthaíodh Sír Narracan sa bhliain 1878, an bhliain chéanna a tháinig an t-iarnród ó Morwell. Rinneadh suirbhé ar an mbaile sa bhliain 1879, agus fógraíodh Moe in chathair in 1963.
Mionsimpeansaí. Ainmhí is ea an mionsimpeansaí ("Pan paniscus"). Ceann de na hapaí móra atá ann. Ainm eile a thugtar air in go leor teangacha ná "bonobo", mílitriú a cheaptar de "Bolobo", baile beag sa Chongó. Tá siad dúchasach don dufair i bPoblacht Dhaonlathach an Chongó i lár na hAfraice.
Maindrill. Moncaí is ea an mhaindrill ("Mandrillus sphinx") agus is ball d'fhine na gCercopithecoidae é, ón Sean-Domhan, agus dlúthbhaint aige leis na babúin, agus níos dlúithe fós leis an drill ("Mandrillus leucophaeus"). Bíonn sé le fáil i ndeisceart Chamarún, sa Ghabúin, sa Ghuine Mheánchiorclach, agus sa Chongó. Bíonn cónaí orthu, den chuid is mó, i bhforaoiseacha trópaiceacha báistí agus i mósáicí foraoise-sabhána. Tá cónaí orthu i ngrúpaí le chéile.
Is uiliteoiruiliteoirí iad na maindrillí agus réim bia acu comhdhéanta, den chuid is mó, de thorthaí agus d'fheithidí. Bíonn a gcuid séasúr cúplála ar siúl ó Mheitheamh go Deireadh Fómhair
Diosca idirveirteabrach tultite. Is éard is diosca idirveirteabrach tultite ann (" prolapsus disci intervertebralis") ná riocht míochaine a théann i bhfeidhm ar an dromlach, i ndiaidh na fáinne seachtraí snáithíní ("annulus fibrosus") a bheith stróicthe, rud a thugann caoi don chuid lárnach bog den diosca idirveirteabrach ("discus intervertebralis") bolgadh amach. Go minic, bíonn cineál na stróiceacha cúil-cliathánach i nádúr, toisc go mbíonn ballnasc cúl-comhréireach sa chorda dromlaigh. Féadfaidh scaoileadh idirghabhálaithe ceimiceacha athlastacha a theacht as fáinne an diosca stróicthe, agus údar péine a bheith mar thoradh air, fiú nuair nach mbíonn an néarfhréamh comhbhrúite. Seo í réasúnaíocht úsáide na gcóireálacha neamh-athlastacha leighis i gcomhair na péine a bhíonn bainteach leis an bhreoiteacht seo.
Morwell. Cathair i Gippsland Láir, Victoria, san Astráil, is ea Morwell. Tá sí suite 149 km thoir ón bpríomhchathair, Melbourne. Sa bhliain 2006, bhí 13,399 duine ina gcónaí ann. Is cathair an-tábhachtach sa stát í, mar tá cuid mhaith de ghual an stát bainte amach sa cheantar seo.
Stair.
Creidtear go raibh na Kurnai (treibhe Bhundúchasach) na daoine is luaithe sa cheantar. Sa bhliain 1841, thaistil na taiscéalaí Angus McMillan agus Paweł Edmund Strzelecki tríd an réigiún. Níos mhoille sa 1840í, bunaíodh cuid mhaith feirmeacha chaoracha sa cheantar a thugtar Morwell air sa lá atá inniu ann. 
Sa bhliain 1873, d’aontaigh an rialtas iarnród a thógáil ó Melbourne go dtí Sale; mhéadaigh ceantar Morwell dá bharr sin. Bhí an chéad díol ar thalamh ann i mí Eanáir, 1879, ach bhí cuid mhaith lonnaítheoirí sa cheantar cheana féin. Tógadh an chéad mianaigh ghuail sa 1880í.
Meáin.
Freastalaíonn na stáisiúin ráidio ‘Star FM’ agus ‘3GG’ an réigiún, a chraoltar ó Warrigul.
Tóracs. Is cuid d'anatamaíocht an duine agus ainmhithe éagsúla eile é an tóracs (Sean-Ghréigis: θώραξ. Laidin: " thorax"), ar a dtugtar freisin an cliabhrach, an t-ucht agus an brollach. 
Anatamaíocht an chliabhraigh-daonnaithe agus homainidí.
Sna homainidí, is é an cliabhrach an réigiún de chuid na colainne idir an muineál agus an abdóman nó bolg, in éineacht lena orgáin inmheánacha agus ábhair eile. Tá sé tacaithe agus cosanta den chuid is mó ag creat na n-easnacha, cnámh an droma, agus leis an gcrios guailleach. Seo a leanas inneachar an chliabhraigh:
Anatamaíocht chliabhraigh-Ainmhithe eile.
Sna feithidí agus eiseachnámharlaigh eile, tugtar 'an tóracs' ar an limistéar a fhreagraíonn don chliabhrach. Sna mamaigh ceathairchosacha, bíonn na faireoga mamacha agus na siní suite níos gaire do na cosa ar gcúl, agus dá bhrí sin ní bhíonn siad mar chuid den chiabhrach. Seachas sin, bíonn anatamaíocht na n-orgán mar an gcéanna ach leis na horgáin inmheánacha i gcumraíochtaí éagsúla.
Gortú cliabhraigh.
Tá gortú cliabhraigh (dá dtagraítear freisin, tráma cliabhraigh, gortú tóracsach, nó tráma tóracsach) freagrach as suas ar ¼ de bhásanna de bharr tráma sna Stáit Aontaithe.
Cliabh Galair.
Is féidir le saincheisteanna éagsúla lena n-áirítear fadhbanna riospráide, saincheisteanna an díleá, deacrachtaí matánchnámharlaigh tús a chur le chliabh galair.
Mildura. Cathair in iarthuaisceart Victoria is ea Mildura. Tá sí suite i réigiún Sunraysia, ar bhruach na hAbhann Murray. Bhí thart ar 50,000 duine ina gcónaí sa cheantar sa bhliain 2010.
Portland, Victoria. Cathair in iarthar Victoria is ea Portland. Tá sí suite ar chladach Bhá Portland.
Sale, Victoria. Cathair i réigiún Gippsland, Victoria na hAstráile is ea Sale. Bhí 13,336 duine ina gcónaí sa cheantar sa bhliain 2006.
Shepparton. Cathair i Victoria, san Astráil is ea Shepparton (fuaimniú: /ˈʃɛpɚtən/). Tá sí suite ar bhruach na hAbhann Goulburn.
Caimileon. Ainmhí feoiliteach is ea an caimileon (fine na Chamaeleonidae). Reiptíl atá ann; is laghairtí seandomhanda iad go léir. Bhí 202 speiceas de chaimileon ann i mí Meithimh na bliana 2015. Tá dathanna éagsúlacha orthu agus is féidir le roinnt mhaith díobh na dathanna a athrú.
Luch fhómhair. Ainmhí is ea an luch fhómhair. Is é an creimire is lú san Eoraip é. Tá an speiceas seo as láthair ó Éirinn.
Dobhrán beag-ingneach oirthearach. Ainmhí is ea an dobhrán beag-ingneach oirthearach.
Tuiseal ochslaíoch. Sa teangeolaíocht, tugtar an tuiseal ochslaíoch (giorraithe ocs) ar thuisil i dteangacha éagsúla arb iad a shaintréith choiteann ná go gcuireann siad gluaiseacht nó scaradh ó rud éigin in iúl, cé gur féidir na sonraí i ngach teanga a bheith difriúil. Tugtar "ablatus" air sa Laidin, an rangabháil (neamhrialta) éighníomhacha fhoirfe den fhocal "auferre" " iompar ar aghaidh ".
Teangacha Ind-Eorpacha.
Sa Laidin, úsáidtear an tuiseal ochslaíoch go príomha mar dhobhriathra le briathra a mhodhnú. Tá 15 tuiseal aici, iad dhírshinsearaithe ó thrí thuiseal Phróta-Ind-Eorpaise: ochslaíoch (ó), uirliseach (leis), agus áitreabhach (i / ag). Uaireanta tugtar an tuiseal dobhriathartha’ ar an ‘an tuiseal ochslaíoch’, toisc gur féidir frásaí sa tuiseal ochslaíoch a aistriú mar dobhriathair: Is féidir "magnā (cum) celeritāte" a aistriú mar "le luas mór" nó "go han-tapa”.
An tSean-Ghréigis.
Sa Sean-Ghréigis, bhí feidhmeanna an tuisil ochslaígh tógtha ag an tuiseal ginideach, i dtreo is go raibh feidhmeanna aige a bhain le ghinideach agus le hochslaíoch na Próta-Ind-Eorpaise. Mar shampla, an tuiseal ginideach leis na réamhfhocail ἀπό apó "amach ó" agus ἐκ / ἐξ ek / ex "as".
An Albáinis.
Bíonn an tuiseal ochslaíoch le fáil san Albáinis, a cúigiú tuiseal agus tugtar "mënyra rrjedhore." air.
An tSanscrait.
Is é an cúigiú tuiseal é an tuiseal ochslaíoch i gcás graiméir na Sanscraite (panchami) agus bhí feidhm cosúil leis an Laidin aige.
Van Morrison. Ceoltóir agus amhránaí Éireannach Tuaisceartach é George Ivan (Van) Morrison, a rugadh i mBéal Feirste i dTuaisceart Éireann sa bhliain 1945.
Dobhrán neamhingneach Chamarún. Ainmhí is ea an dobhrán neamhingneach Chamarún.
Swan Hill. Cathair in iarthuaisceart Victoria, san Astráil is ea Swan Hill (Gaeilge: "Cnoc na nEalaí"). Tá sí suite ar bhruach deisceartach na hAbhann Murray. De réir Daonáirimh na bliana 2006, bhí 9,684 duine ina gcónaí sa chathair.
Stair.
Bunaithe ar fhianaise ó Choobool Creek agus Kow Swamp, dealraíonn sé go raibh daoine Bundúchasacha ina gcónaí sa cheantar le 9,000 go 13,000 bliain anuas. Lonnaigh na daoine Wemba-Wemba agus Wati-Wati sa réigiún seo, agus thug na Wemba-Wemba "‘Matakupaat’", nó ‘áit na bplatapas’ ar Swan Hill.
Thug an dtaiscéalaí Thomas Mitchell an t-ainm reatha don áit, nuair a champáil sé ann, ar thaobh chnoic ar an 21 Meitheamh 1836.
Traralgon. Cathair i réigiún Gippsland, Victoria, san Astráil is ea Traralgon.
Wangaratta. Cathair in oirthuaisceart Victoria, san Astráil is ea Wangaratta (fuaimniú: /wæŋɡəˈrætə/).
Warrnambool. Cathair ar chósta iartharach Victoria, san Astráil is ea Warrnambool.
Wodonga. Cathair i stát Victoria, An Astráil, is ea Wodonga (fuaimniú: /wəˈdɒŋɡə/). Tá sí suite ar thaobh theas na teorann New South Wales, ar bhruach na hAbhann Murray.
Devonport. Cathair in iarthuaisceart na Tasmáine is ea Devonport, ar bhéal na hAbhann Mersey.
Burnie. Cathair ar chósta thiar thuaidh na Tasmáine is ea Burnie. Bhí 19,160 duine ina gcónaí sa chathair sa bhliain 2006.
Edmund Barton. Ba dhlíodóir agus pholaiteoir é An Ridire Edmund "Toby" Barton (18 Eanáir 1849 - 7 Eanáir 1920. B'eisean an ceann feadhna ar an bhfeachtas ar son An Chónasctha agus an chéad Phríomh-Aire ar an Astráil. Toghadh sa bhliain 1901 é, ach d'éirigh sé as an bpost sa bhliain 1903. Bhí sé ansin ina bhreitheamh d'Ard-Chúirt na hAstráile ó bunaíodh sa bhliain 1903 í go dtí gur cailleadh é.
Saol.
Rugadh "Toby" Barton ar 18 Eanáir 1849 in Glebe, Sydney, New South Wales.
Céimí de chuid Ollscoil Sydney (BA 1868 MA 1870), bhí sé ina abhcóide agus 
Bhí Barton ina thoscaire de chuid na Comhdhála Astraláisí Náisiúnta (1891) agus de chuid Chomhdháil Chónaidhmeach na hAstraláise (1897-98). Glacadh go forleathan gurbh é an ceannaire polaitíochta ba thábhachtaí san fheachtas ar son An Chónasctha.
Idir 1901 agus 1903 bhí Barton ina Phríomh-Aire ar an Astráil, ina Aire Gnóthaí Seachtracha agus ina Fheisire thar ceann Hunter. 
Breitheamh.
Bhí Barton i measc na gcéad bhreithiúna a ceapadh ar an Ard-Chúirt. Mar bhall den chúirt bhí sé faoi scáil an Phríomh-Bhreithimh, An Ridire Samuel Griffith, agus go pointe áirithe An Bhreithimh Ruairí Uí Chonchúir (go dtí go bhfuair sé bás sa bhliain 1912.).
Faoin am a ndeachaigh Griffith ar scor, sa bhliain 1919, bhí a sheans féin ag Barton a bheith ina Phríomh-Bhreitheamh imithe.
Donnchadh Bàn Mac an t-Saoir.  
Bhain Donnchadh Bàn Mac an t-Saoir (1724 - 1812) le Gleann Urchaidh, Earra-Ghàidheal. Báirseoir agus foraoiseoir ab ea é sa chontae sin ar feadh blianta fada agus bhain sé aithne fhorleathan amach as a chuid filíochta dúlra faoi na cnoic agus na gleannta. 
I measc a chuid dánta tá 'Óran Coire a' Cheathaich', 'Cead Deireannach nam Beann' agus 'Moladh Beinn Dóbhrain'.
Cacapó. Is éan é an cacapó ("Strigops habroptila", Maorais: "kākāpō"). Is de bhunús na Nua-Shéalainne iad. Éin oíchí iad, agus is ionann an t-ainm "cacapó" agus "péaróid na hoíche" in Maorais. Tá saintréithe faoi leith ag an gcacapó, atá uathúil ó gach éin eile ar domhain. Is é an cacapó an t-aon phéaróid ar domhain nach féidir eitilt, agus is iad na paréidí is troime dá bhfuil ann. Tá an speiceas seo i mbaol - níl ach 149 acu ann, agus tá ainmneacha tugtha do bheagnach gach ceann acu.
Dómhnall Ruadh Mac an tSaoir.  Rugadh Dómhnall Ruadh Mac an tSaoir (Dómhnall Ruadh mac Aonghais Ruaidh nó Dómhnall Ruadh Pháislig) ar 1 Deireadh Fómhair 1889 i Snaoiseabhal, Uibhist a Deas. De réir tuairisce, bhí cuimhne thar barr ag a mháthair Ceit agus bhí cuimhne ag Dómhnall ar a lán urnaithe agus amhrán, port agus seanfhocal, a chuala sé agus é ina bhuachaill óg. D'fhág sé an scoil in aois a cheithre bliana déag agus d'fhoghlaim sé ceird an tsaoir chloiche. Bhí sé i reisimint na gCamshrónach sa Chéad Chogadh Domhanda, agus bhí sé ina phíobaire ag Loch Iall. Chruthaigh sé go misniúil ag Cath Loos.
Idir an dá chogadh dhomhanda chuaigh sé chun cónaithe i bPáislig agus d'oibrigh ann mar bhríceadóir. 
Phós sé Màiri NicIllFhaolain, bean arbh as Uibhist a-Deas di. Bhí ceathrar clainne acu. Bhíodh Dòmhnall ag cumadh amhrán gan stad faoi chúrsaí an bhaile agus chúrsaí i gcéin.
Tugadh coróin do Dhòmhnall mar Bhàrd an Chomuinn Ghàidhealaich sa bhliain 1938 agus d'fhoilsigh an Scottish Gaelic Texts Society a chuid filíochta sa bhliain 1968. Tá sé curtha i bPàislig.